sapilitan, irog ko, na ang pipiliin mo ay ang halik ng pagibig. siya kong ginanap, tanda ng aking pagmamahal. doon ay kalakip na rin ang paggalang na aking ipinangako kahapon. lahat ng matwid ay na sa iyo! sapagka'ako ay taong may katwiran. sinungaling!. isang malakas na tawag na loleng ang gumambala sa paguulayaw ng dalawa. yaon ang makapangyarihang tinig ni kapitana martina. lumingon ang tinawagan, bago nagpaalam sa kasi: artemyo, tinatawag na ako ng tiyang. lilisanin mo ba ako? ang lambing naman ng binata. pumanhik tayong dalawa. baka di maganda ang gayon? mauuna ako'sumunod ka mamiya. mabuti pa. aantabayanan kita? at tumalikod ang binibini matapos ihandog sa giliw ang isang kumpol ng sampagita. handog na waring walang katuturan, nguni'minahal ni artemyo. sapagka'yaon ay nilagakan muna ng isang halik ng kanyang pinopoon. at sinasamyo ng binata samantalang pinanonood niya ang pagyaon ni dolores. noon nama'naglilikom na ng liwanag ang ilaw ng sangdaigdig.